საცხენისი (მთა)
საცხენისი — მთა საქართველოში, შიდა ქართლის მხარეში, ქარელისა და გორის მუნიციპალიტეტების ადმინისტრაციულ საზღვარზე. მდებარეობს თრიალეთის ქედზე, მდინარეების ძამისა და ტანის წყალგამყოფზე. სიმაღლე ზღვის დონიდან 2030 მ. აგებულია პალეოცენისა და ქვედაეოცენის მერგელებით, კირქვიანი ქვიშაქვებითა და თიხებით. მთის წვერი მობრტყელებულია, კალთები დამრეცი, შემოსილია სუბალპური და ალპური მდელოებით.